Roberto

**Roberto** on nuori rikollispomo, joka on naimisissa Johannan kanssa.

## Persoona

Roberto on aina ollut jokseenkin pikkuvanha. Jo lapsena hän käyttäytyi kuin pieni aikuinen ja odotti häntä myös kohdeltavan sellaisena. Tätä ei kuitenkaan tule sekoittaa aitoon kypsyyteen. Roberto osaa olla todella lapsellinen varsinkin yksityiselämässään. Hänellä on vaikeuksia pärjätä ihmissuhteissa ja pitää itsensä mielellään etäällä muista. Koska Roberto ei koskaan saanut todella olla lapsi, hän ei koskaan myöskään kasvanut aikuiseksi.

Roberto on teatraalinen persoona. Hän ajattelee ja unelmoi isosti ja keksii keinot toteuttaa unelmansa. Hän menee usein hieman liian pitkälle. Tämä näkyy mm. hänen pukeutumisessaan, sisustuksessaan ja johtamistyylissään. Robertoa vihataan ja rakastetaan hyvin tasapuolisesti. Hänen maineensa tunnetaan laajalti, onhan hän näkyvä persoona. Vaikka hänestä kulkeekin hurjia tarinoita, Roberto on todellisuudessa liiallisuuksiin asti oikeudenmukainen, eikä hän harjoita turhaa väkivaltaa. Tarpeen vaatiessa hän ei kuitenkaan epäröi puolustaa itseään ja muita.

Roberto kärsii jatkuvista syyllisyydentunteista, jotka linkittyvät vahvasti hänen neurologiaansa. Tämä tekee hänestä usein hiljaisen ja syrjäänvetäytyvän. Hän myös pyrkii ennaltaehkäisemään syyllisyyttä tekemällä kaiken niin oikein kuin pystyy.

## Neurologia

### Autismi & adhd

Roberto on diagnosoimaton adhd autisti. Hänellä on merkittäviä keskittymisvaikeuksia, varsinkin suullisten ohjeiden kanssa. Hän vaikuttaa monista sosiaalisesti varsin osaavalta ihmiseltä, mutta todellisuudessa hän pärjää vain ennalta harjoitelluissa tilanteissa. Hänen maineensa vuoksi hänen elekielensä on helppo tulkita uhkaavaksi, vaikka todellisuudessa Roberto ei vain tiedä mitä tekee. Yllättävissä tilanteissa Roberto panikoi. Kaikki tämä aiheuttaa vaikeuksia luoda syvempiä ihmissuhteita.

Roberto saa toisinaan paineen alla meltdowneja, joiden aikana hän saattaa mennä mykäksi, vetäytyä tilanteesta tai kiukutella. Hän ymmärtää käytöksensä vaikuttavan äärimmäisen lapselliselta, mutta ei voi sille mitään.

Roberto stimmaa paljon, mutta melko huomaamattomasti. Hän mm. silittelee hiuksiaan ja koskettelee kasvojaan.

### Ocd

Robertolla on ocd, jota ei ole myöskään hoidettu tai diagnosoitu. Hänen pakko-oireensa ovat pakkoajatuspainotteisia, joten ulkopuolisen on vaikea huomata niitä. Roberto kärsii erityisesti seksuaalisista ja moraalittomista pakkoajatuksista ja valemuistoista. Tämä on aiheuttanut syyllisyyskompleksin. Oireet pahenevat stressin aikana ja voivat äityä todella voimakkaiksi.

## Ulkonäkö

Roberto on noin 167cm mies. Hänellä on vaaleanruskea iho ja kiharat mustat hiukset. Hän on ruumiinrakenteeltaan lihaksikas ja harteikas. Robertoa pidetään yleisesti erittäin komeana nuorena miehenä. Hän pukeutuu värikkäisiin vaatteisiin ja sonnustautui pukuihin jo pienenä lapsena. Robertolla on ristikoru kaulassaan ja halvasta roskametallista tehty vihkisormus, jota hän ei kuitenkaan enää pidä vasemmassa nimettömässä. Hänen oikeaan käsivarteensa on tatuoitu Johannan nimi. Hänen käsissään ja kasvoissaan on arpia. Roberton vasemman kulmakarvan halkaisee v:n muotoinen arpi, jonka hän sai pienenä lyötyään päänsä jakkaraan.

## Taidot ja harrastukset

Roberto harrastaa nyrkkeilyä ja on kiinnostunut muodista ja viineistä. Hän keräilee paljon erilaisia esineitä (mm. hänestä kirjoitettuja artikkeleita) ja omistaa paljon aikaa sisustamiselle.

## Suhteet

### Johanna

Roberto tapasi Johannan ollessaan noin 15-vuotias. He ovat epävirallisesti naimisissa. Kaksikko ryösti pankin 18-vuotiaina ja heidän tiensä erosivat pian sen jälkeen, kun Roberto jätti Johannan asumaan yksin sukunsa omistamaan mökkiin. He eivät koskaan eronneet virallisesti ja Roberto kantaa yhä sormustaan mukanaan.

### Riitasointu

Riitasointu on Johannan ystävä, joka ei ole koskaan pitänyt Robertosta. Hän pitää miestä huonona vaikutteena ja uhkana ystävälleen, joten yrittää erottaa Johannan ja Roberton.

## Sukupuoli ja seksuaalisuus

Roberto on cis mies (he(they/she)) ja demiromanttinen biseksuaali. Hän ihastuu harvoin ja hitaasti ja säikähtää usein omia tunteitaan.

## Kansalaisuus

Roberton suku on Italiasta. Roberto ei ole koskaan varsinaisesti ollut minkään kaupunkivaltion kansalainen, vaan menee minne haluaa.